ระเบียบกระทรวงศึกษาธิการระเบียบกระทรวงศึกษาธิการว่าด้วยการประเมินเทียบระดับการศึกษาขั้นพื้นฐานพ.ศ. ๒๕๕๖ ด้วยกระทรวงศึกษาธิการเห็นสมควรปรับปรุงระเบียบกระทรวงศึกษาธิการว่าด้วยการประเมินเทียบระดับการศึกษาขั้นพื้นฐานให้เหมาะสมยิ่งขึ้นอาศัยอำนาจตามความในข้อ ๒ และข้อ ๓ แห่งกฎกระทรวงว่าด้วยการแบ่งระดับและการเทียบระดับการศึกษานอกระบบและการศึกษาตามอัธยาศัยพ.ศ. ๒๕๔๖ และที่แก้ไขเพิ่มเติม (ฉบับที่ ๒) พ.ศ. ๒๕๕๖รัฐมนตรีว่าการกระทรวงศึกษาธิการ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงศึกษาธิการ ว่าด้วยการประเมินเทียบระดับการศึกษาขั้นพื้นฐานพ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกระทรวงศึกษาธิการ ว่าด้วยการประเมินเทียบระดับการศึกษาขั้นพื้นฐานและการศึกษาระดับอุดมศึกษาระดับต่ำกว่าปริญญาพ.ศ. ๒๕๕๑(๒) ระเบียบกระทรวงศึกษาธิการ ว่าด้วยการประเมินเทียบระดับการศึกษาขั้นพื้นฐานและการศึกษาระดับอุดมศึกษาระดับต่ำกว่าปริญญา(ฉบับที่ ๒) พ.ศ. ๒๕๕๔ข้อ ๔ ในระเบียบนี้หน่วยงานต้นสังกัดของสถานศึกษาหมายถึง สำนักงาน กศน. สำนักงาน กศน. จังหวัด หรือสำนักงาน กศน. กทม.สถานศึกษา หมายถึง สถานศึกษาหรือหน่วยงานที่เรียกชื่ออย่างอื่นที่รัฐมนตรีกำหนดให้ทำหน้าที่เทียบระดับการศึกษาขั้นพื้นฐานการเทียบระดับการศึกษา หมายถึงการนำผลการเรียน ความรู้และประสบการณ์ที่ได้รับจากการศึกษานอกระบบที่จัดเป็นหลักสูตรเฉพาะหรือหลักสูตรฝึกอบรม ตามความต้องการของกลุ่มเป้าหมายและการศึกษาตามอัธยาศัยการฝึกอาชีพหรือจากประสบการณ์การทำงานมาประเมินเพื่อเทียบระดับการศึกษาระดับใดระดับหนึ่งการเทียบระดับการศึกษาในระดับสูงสุดของการศึกษาขั้นพื้นฐาน หมายถึง การนำผลการเรียน ความรู้และประสบการณ์ที่ได้รับจากการศึกษานอกระบบที่จัดเป็นหลักสูตรเฉพาะหรือหลักสูตรฝึกอบรม ตามความต้องการของกลุ่มเป้าหมายและการศึกษาตามอัธยาศัยการฝึกอาชีพ หรือจากประสบการณ์การทำงานมาประเมินเทียบระดับการศึกษาระดับมัธยมศึกษาตอนปลายการเทียบระดับการศึกษาขั้นพื้นฐาน หมายถึง การเทียบระดับการศึกษาและการเทียบระดับการศึกษาในระดับสูงสุดของการศึกษาขั้นพื้นฐานข้อ ๕ ให้ปลัดกระทรวงศึกษาธิการรักษาการให้เป็นไปตามระเบียบนี้ และให้มีอำนาจออกประกาศ หลักเกณฑ์รวมทั้งการตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ ๖ การเทียบระดับการศึกษาขั้นพื้นฐานให้คำนึงถึงความสะดวกของผู้ขอเทียบระดับการศึกษาขั้นพื้นฐานและความพร้อมของสถานศึกษาเป็นสำคัญข้อ ๗ สถานศึกษาที่มีหน้าที่ดำเนินการเทียบระดับการศึกษาขั้นพื้นฐานจะต้องประกาศกำหนดให้ผู้ขอเทียบระดับการศึกษาขั้นพื้นฐานยื่นคำร้องขอเทียบระดับการศึกษาขั้นพื้นฐานและดำเนินการเทียบระดับการศึกษาขั้นพื้นฐานเป็นการทั่วไป ไม่น้อยกว่าปีการศึกษาละหนึ่งครั้งข้อ ๘ การประเมินเทียบระดับการศึกษาขั้นพื้นฐานมี ๒ วิธี คือ การประเมินเทียบระดับการศึกษา และการประเมินเทียบระดับการศึกษาในระดับสูงสุดของการศึกษาขั้นพื้นฐานหมวด ๒การเทียบระดับการศึกษา ข้อ ๙ ผู้ขอเทียบระดับการศึกษาต้องมีคุณสมบัติดังนี้(๑) มีสัญชาติไทย(๒) มีอายุไม่ต่ำกว่า ๒๐ ปีบริบูรณ์ นับถึงวันที่สมัครรับการประเมิน(๓) มีพื้นความรู้ในระดับการศึกษาที่ต่ำกว่าระดับที่ประสงค์จะขอเทียบระดับการศึกษาหนึ่งระดับยกเว้นการขอเทียบระดับประถมศึกษา(๔) ไม่เป็นนักเรียนหรือนักศึกษาซึ่งกำลังศึกษาอยู่ในสถานศึกษาที่จัดการศึกษาในระบบหรือการศึกษานอกระบบที่แบ่งระดับเช่นเดียวกับการศึกษาในระบบ(๕) เป็นผู้มีประสบการณ์ในการประกอบอาชีพที่ขอเทียบระดับการศึกษาและประกอบอาชีพอยู่ในเขตบริการของสถานศึกษาที่ทำหน้าที่เทียบระดับการศึกษาไม่น้อยกว่า ๑ ปีข้อ ๑๐ ผู้ที่ประสงค์จะเทียบระดับการศึกษาให้ยื่นคำร้องขอเทียบระดับการศึกษาที่สถานศึกษาในเขตบริการซึ่งตนประกอบอาชีพตั้งอยู่พร้อมจัดส่งหลักฐานการมีคุณสมบัติตามข้อ ๙ข้อ ๑๑ ให้สถานศึกษาแต่งตั้งคณะกรรมการประเมินเทียบระดับการศึกษาจำนวนไม่เกินห้าคน โดยแต่งตั้งจากผู้ที่มีความรู้และประสบการณ์ในสาขาวิชาของการศึกษาระดับนั้นจำนวนไม่น้อยกว่าสามคน และเป็นผู้มีความรู้และประสบการณ์ด้านวัดผลและประเมินผลจำนวนหนึ่งคนดำเนินการประเมินเทียบระดับการศึกษาให้คณะกรรมการตามวรรคหนึ่งเลือกกรรมการคนหนึ่งเป็นประธานกรรมการและให้หัวหน้าสถานศึกษาแต่งตั้งเจ้าหน้าที่ของสถานศึกษานั้นจำนวนหนึ่งคนเป็นเลขานุการทั้งนี้อาจแต่งตั้งคณะอนุกรรมการหรือคณะทำงานเพื่อพิจารณาหรือปฏิบัติอย่างใดอย่างหนึ่งตามที่คณะกรรมการมอบหมายให้สำนักงาน กศน. จัดทำมาตรฐานการเรียนรู้ระดับการศึกษาเพื่อใช้สำหรับประเมินเทียบระดับการศึกษาที่สอดคล้องกับจุดหมายของหลักสูตรจัดทำหลักเกณฑ์ วิธีการ กรอบและเครื่องมือประเมินเทียบระดับการศึกษาข้อ ๑๒ การประเมินเทียบระดับการศึกษาให้ประเมินมวลประสบการณ์และความรู้ที่เป็นองค์รวมของบุคคลให้ครอบคลุมลักษณะที่สำคัญ ทั้งด้านความรู้ ทักษะ กระบวนการ คุณธรรม จริยธรรมและค่านิยมให้เป็นไปตามมาตรฐานการเรียนรู้ระดับการศึกษาที่สอดคล้องกับจุดมุ่งหมายของหลักสูตรข้อ ๑๓ ผู้ขอเทียบระดับการศึกษาจะต้องได้รับการประเมินผ่านมาตรฐานการเรียนรู้ระดับการศึกษาที่กำหนดจึงจะถือว่าสำเร็จการศึกษาโดยผ่านการประเมินเทียบระดับการศึกษาผู้ขอเทียบระดับการศึกษา ที่ไม่ผ่านการประเมินตามวรรคหนึ่งสามารถเก็บสะสมผลการประเมินในส่วนที่ผ่านไว้ได้แต่ต้องเข้ารับการประเมินเทียบระดับการศึกษาให้ผ่านครบมาตรฐานการเรียนรู้ระดับการศึกษาตามที่กำหนดภายใน ๕ ปีนับแต่วันที่อนุมัติผลตามคำร้องขอเทียบระดับการศึกษาครั้งแรกข้อ ๑๔ ให้สถานศึกษาจัดทำหลักฐานระเบียนแสดงผลการประเมินเทียบระดับการศึกษาเก็บไว้เป็นหลักฐานที่สถานศึกษาหนึ่งฉบับและมอบให้ผู้ขอเทียบระดับการศึกษาหนึ่งฉบับนอกจากหลักฐานระเบียนแสดงผลการประเมินเทียบระดับการศึกษาตามวรรคหนึ่งให้สถานศึกษาจัดทำรายงานผู้ผ่านการเทียบระดับการศึกษาส่งให้สำนักงาน กศน. จังหวัดหรือสำนักงานกศน. กทม. หนึ่งฉบับ และเก็บไว้ที่สถานศึกษาหนึ่งฉบับหลักฐานระเบียนแสดงผลการประเมินเทียบระดับการศึกษาตามวรรคหนึ่งและแบบรายงานผู้ผ่านการประเมินเทียบระดับการศึกษาตามวรรคสองให้เป็นไปตามประกาศกระทรวงศึกษาธิการหมวด ๓การเทียบระดับการศึกษาในระดับสูงสุดของการศึกษาขั้นพื้นฐาน ข้อ ๑๕ ผู้ขอเทียบระดับการศึกษาในระดับสูงสุดของการศึกษาขั้นพื้นฐานต้องมีคุณสมบัติดังนี้(๑) มีสัญชาติไทย(๒) มีอายุไม่ต่ำกว่า ๒๐ ปีบริบูรณ์ นับถึงวันที่สมัครรับการประเมิน(๓) มีพื้นความรู้ไม่ต่ำกว่าการศึกษาระดับประถมศึกษา(๔) ไม่เป็นนักเรียนหรือนักศึกษา ที่กำลังศึกษาอยู่ในสถานศึกษาที่จัดการศึกษาในระบบหรือการศึกษานอกระบบที่แบ่งระดับเช่นเดียวกับการศึกษาในระบบ(๕) มีประสบการณ์ประกอบอาชีพเป็นหลักแหล่งไม่น้อยกว่า ๓ ปีข้อ ๑๖ ผู้ที่ประสงค์จะเทียบระดับการศึกษาในระดับสูงสุดของการศึกษาขั้นพื้นฐานให้ยื่นคำร้องขอเทียบระดับการศึกษาที่สถานศึกษาในเขตบริการซึ่งตนประกอบอาชีพตั้งอยู่พร้อมจัดส่งหลักฐานการมีคุณสมบัติ ตามข้อ ๑๕ข้อ ๑๗ ให้สถานศึกษาแต่งตั้งคณะกรรมการประเมินเทียบระดับการศึกษาในระดับสูงสุดของการศึกษาขั้นพื้นฐานจำนวนไม่เกินห้าคน โดยแต่งตั้งจากผู้ที่มีความรู้และประสบการณ์ในรายวิชาที่จะดำเนินการประเมินเทียบระดับการศึกษาจำนวนไม่น้อยกว่าสามคนและเป็นผู้มีความรู้และประสบการณ์ด้านวัดผลและประเมินผลจำนวนหนึ่งคนดำเนินการประเมินเทียบระดับการศึกษาในระดับสูงสุดของการศึกษาขั้นพื้นฐานให้คณะกรรมการตามวรรคหนึ่ง เลือกกรรมการคนหนึ่งเป็นประธานกรรมการและให้หัวหน้าสถานศึกษาแต่งตั้งเจ้าหน้าที่ของสถานศึกษานั้นจำนวนหนึ่งคนเป็นเลขานุการทั้งนี้ อาจแต่งตั้งคณะอนุกรรมการหรือคณะทำงานเพื่อพิจารณาหรือปฏิบัติอย่างใดอย่างหนึ่งตามที่คณะกรรมการมอบหมายข้อ ๑๘ การประเมินเทียบระดับการศึกษาในระดับสูงสุดของการศึกษาขั้นพื้นฐานให้ประเมินความรู้ ความสามารถ ทักษะ การบริหารจัดการ และคุณธรรม จริยธรรมตามมาตรฐานการเรียนรู้ระดับการศึกษาที่ไม่ต่ำกว่ามาตรฐานการศึกษาระดับมัธยมศึกษาตอนปลายโดยมุ่งเน้นการนำความรู้ความสามารถไปสร้างผลผลิตและผลลัพธ์ที่เกิดผลต่อตนเองครอบครัว หรือชุมชนให้สำนักงาน กศน. และหน่วยงานกลางทางการศึกษาที่เกี่ยวข้องร่วมจัดทำมาตรฐานการเรียนรู้ระดับการศึกษาและเครื่องมือวัดผลและประเมินผลที่ไม่ต่ำกว่ามาตรฐานการศึกษาระดับมัธยมศึกษาตอนปลายข้อ ๑๙ การผ่านการเทียบระดับการศึกษาในระดับสูงสุดของการศึกษาขั้นพื้นฐานต้องผ่านการประเมินตามมาตรฐานการเรียนรู้ที่กำหนดในระดับมัธยมศึกษาตอนปลายจึงจะถือว่าสำเร็จการศึกษาในระดับสูงสุดของการศึกษาขั้นพื้นฐานผู้ขอเทียบระดับการศึกษาในระดับสูงสุดของการศึกษาขั้นพื้นฐานที่ไม่ผ่านการประเมินตามวรรคหนึ่งสามารถเก็บสะสมผลการประเมินในส่วนที่ผ่านไว้ได้แต่ต้องเข้ารับการประเมินเทียบระดับการศึกษาให้ผ่านครบมาตรฐานการเรียนรู้ระดับการศึกษาตามที่กำหนดภายใน ๕ ปีนับแต่วันที่อนุมัติผลตามคำร้องขอเทียบระดับการศึกษาในระดับสูงสุดของการศึกษาขั้นพื้นฐานครั้งแรกข้อ ๒๐ ให้สถานศึกษาจัดทำหลักฐานระเบียนแสดงผลการเทียบระดับการศึกษาในระดับสูงสุดของการศึกษาขั้นพื้นฐานเก็บไว้เป็นหลักฐานที่สถานศึกษาหนึ่งฉบับและมอบให้ผู้ขอเทียบระดับการศึกษาหนึ่งฉบับนอกจากหลักฐานระเบียนแสดงผลการเทียบระดับการศึกษาในระดับสูงสุดของการศึกษาขั้นพื้นฐานตามวรรคหนึ่งให้สถานศึกษาจัดทำรายงานผู้ผ่านการเทียบระดับการศึกษาในระดับสูงสุดของการศึกษาขั้นพื้นฐานส่งให้สำนักงานกศน. จังหวัดหรือสำนักงาน กศน. กทม. หนึ่งฉบับ และเก็บไว้ที่สถานศึกษาหนึ่งฉบับหลักฐานระเบียนแสดงผลการเทียบระดับการศึกษาในระดับสูงสุดของการศึกษาขั้นพื้นฐานตามวรรคหนึ่งและแบบรายงานผู้ผ่านการเทียบระดับการศึกษาในระดับสูงสุดของการศึกษาขั้นพื้นฐานตามวรรคสองให้เป็นไปตามประกาศกระทรวงศึกษาธิการหมวด ๔การดำเนินงาน ข้อ ๒๑ ให้หัวหน้าสถานศึกษาเป็นผู้พิจารณาอนุมัติผลการเทียบระดับการศึกษาขั้นพื้นฐานข้อ ๒๒ การออกประกาศนียบัตรให้เป็นไปตามระเบียบกระทรวงศึกษาธิการว่าด้วยการออกประกาศนียบัตรข้อ ๒๓ ให้หน่วยงานต้นสังกัดของสถานศึกษา กำกับดูแล และตรวจสอบ การดำเนินการเทียบระดับการศึกษาขั้นพื้นฐาน ให้ได้มาตรฐานเป็นธรรม และกำหนดหลักเกณฑ์ แนวปฏิบัติที่สอดคล้องกับการจัดการศึกษาของหน่วยงานต้นสังกัดข้อ ๒๔ ให้สถานศึกษาเรียกเก็บเงินค่าธรรมเนียมการเทียบระดับการศึกษาขั้นพื้นฐานได้ตามหลักเกณฑ์ที่สำนักงานปลัดกระทรวงศึกษาธิการกำหนดข้อ ๒๕ ให้สำนักงานกศน. เป็นหน่วยงานกลาง ทำหน้าที่จัดทำนโยบายแผนพัฒนา และประสานงานการดำเนินงานการเทียบระดับการศึกษาขั้นพื้นฐานบทเฉพาะกาล ข้อ ๒๖ การใดอยู่ระหว่างดำเนินการเทียบระดับการศึกษาตามระเบียบกระทรวงศึกษาธิการว่าด้วยการประเมินเทียบระดับการศึกษาขั้นพื้นฐานและการศึกษาระดับอุดมศึกษาระดับต่ำกว่าปริญญา พ.ศ. ๒๕๕๑ และระเบียบกระทรวงศึกษาธิการ ว่าด้วยการประเมินเทียบระดับการศึกษาขั้นพื้นฐานและการศึกษาระดับอุดมศึกษาระดับต่ำกว่าปริญญา (ฉบับที่ ๒) พ.ศ. ๒๕๕๔ให้ดำเนินการตามระเบียบดังกล่าวต่อไปจนกว่าจะแล้วเสร็จประกาศณ วันที่ ๑๙ มีนาคม พ.ศ. ๒๕๕๖พงศ์เทพเทพกาญจนารัฐมนตรีว่าการกระทรวงศึกษาธิการปริยานุช/ผู้จัดทำ๑๐ เมษายน ๒๕๕๖ณัฐพร/ผู้ตรวจ๑๐ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๖ ง/หน้า ๒/๙ เมษายน ๒๕๕๖